**Zoznam dokladov k žiadosti o pomoc v hmotnej núdzi**

Žiadateľ je povinný preukázať **majetok** všetkých členov domácnosti, ktorými sú veci, práva alebo iné majetkové hodnoty dokladmi ako sú:

* list vlastníctva,
* odborné stanovisko znalca o hodnote motorového vozidla,
* rozhodnutie o odkázanosti člena domácnosti na motorové vozidlo z dôvodu ťažkého zdravotného postihnutia.

Žiadateľ je povinný preukázať **nároky** ako sú:

* nárok na výživné (návrhom o určení manželského výživného a výživného na deti podaným na súde, rozhodnutím súdu),
* nárok na náhradné výživné (návrhom o vykonanie exekúcie podaným na exekútorskom úrade, rozhodnutím o výživnom),
* nároky z pracovnoprávneho vzťahu alebo obdobného pracovného vzťahu (súdne konanie vo veci nevyplatenia mzdy).

**Ďalšie doklady** členov domácnosti, ktoré žiadateľ dokladá pri podaní žiadosti:

* rodné listy detí,
* potvrdenie o štúdiu – externom, dennom, doklad o plnení povinnej školskej dochádzky na priloženom tlačive,
* rozsudok súdu o rozvode, ak nie je súčasťou rozsudku o určení výživného,
* rozhodnutie Sociálnej poisťovne o dovŕšení veku na starobný dôchodok,
* rozhodnutím Sociálnej poisťovne preukazuje invalidný dôchodca pokles schopnosti vykonávať zárobkovú činnosť,
* doklad o začiatku a trvaní pracovnej neschopnosti,
* účasť na resocializačných programoch v resocializačnom stredisku pobytovou formou,
* doklad o starostlivosti o ťažko zdravotne postihnutú osobu,
* preukazuje, že je osamelý rodič, vyjadrením obce,
* doklad o predaji, kúpe, prenájme rodinného domu, bytu; poľnohospodárskej pôdy, lesnej pôdy, ktorú členovia domácnosti nevyužívajú pre svoju potrebu,
* doklad o exekúcii na hnuteľnú vec,
* doklad o vyradení z evidencie uchádzačov o zamestnanie z uvedením dôvodu vyradenia,
* doklad o výkone väzby, trestu odňatia slobody,
* pracovnú zmluvu, dohodu o vykonaní práce, dohodu o pracovnej činnosti, dohoda o menších obecných službách, dohoda o dobrovoľníckej činnosti, dohoda na vykonávanie prác na predchádzanie, počas a následkoch mimoriadnej situácie,
* doklad o pobyte v cudzine,
* doklad o uložení výchovných opatrení dieťaťu alebo rodičovi,
* doklad o neplnení povinnej školskej dochádzky,
* doklad o zaradení do evidencie uchádzačov o zamestnanie,
* doklad sociálnej poisťovne o nároku na dávku v nezamestnanosti, právoplatným rozhodnutím, alebo potvrdením o nároku.

K posúdeniu nároku na **príspevok na bývanie** žiadateľ preukazuje

Vlastník bytu alebo rodinného domu predloží:

* list vlastníctva nie starší ako tri mesiace,
* potvrdenie o zaplatení dane z nehnuteľnosti a poplatku za odvoz tuhého komunálneho odpadu (TKO) časť B,C príslušného tlačiva,
* v prípade nedoplatkov na dani a TKO doloží dohodu o splátkach a potvrdenie o riadnom plnení splátkového kalendára,
* doklad o povinnosti úhrady dane a TKO v zmysle všeobecne záväzného nariadenia obce/mesta
* potvrdenie o úhrade nájomného a nákladov za služby spojené s bývaním časť A, C príslušného tlačiva, v prípade nedoplatkov doloží dohodu o splátkach a potvrdenie o riadnom plnení splátkového kalendára.

Nájomca bytu, rodinného domu, obytnej miestnosti predloží:

* potvrdenie o úhrade nájomného a nákladov za služby spojené s bývaním časť A, C príslušného tlačiva, v prípade nedoplatkov doloží dohodu o splátkach a potvrdenie o riadnom plnení splátkového kalendára,
* doklad o trvaní nájomného pomeru (nová nájomná zmluva alebo dodatok k nájomnej zmluve alebo vyhlásenie prenajímateľa v časti A príslušného tlačiva),
* potvrdenie o úhradách za sociálnu službu v zariadení sociálnych služieb časť A,C príslušného tlačiva,
* potvrdenie o úhrade za starostlivosť v zariadení sociálnoprávnej ochrany detí a sociálnej kurately.

Žiadateľ, ktorý má právo doživotného bývania v byte, rodinnom dome preukáže právo doživotného bývania listom vlastníctva, nie starším ako tri mesiace.

Ak v jednom rodinnom dome, byte je viac domácnosti žiadateľ:

* doloží súhlas od každého plnoletého člena ďalšej domácnosti (žiadateľ-príjemca), že súhlasí s poskytovaním príspevku na bývanie na jeho meno,
* doloží potvrdenie obecného/mestského úradu o počte domácnosti, ktoré užívajú byt/ rodinný dom,
* a potvrdenie, ktorá domácnosť uhrádza náklady (uviesť aspoň jedného plnoletého člena domácnosti).